PNG Lidas Ino Wari Tumas Long Ol Risosas Blong Pipal
Caroline Tiriman
Wanpla environmentalist na lida meri long Papua New Guinea i sutim tok long ol gavman blong bifo ikam inap nau olsem oli save helpim ol logging kampani long bagarapim ol bikbus na graon blong ol pipal.
Dorothy Tekwie i mekim despla toktok long wankaen we planti pipal iwok long wari olsem oli no lukim wanpla gutpla benefit long ol wok logging.
Toktok blong en i kamap tu long wan kaen taem we wanpla lecturer long University blong Papua New Guinea, Dr Topul Rali itok olli mas stopim despla ol wok logging olgeta.
Ol toktok blong ol i bihaenim ripot blong Oakland Institute blong America we itok PNG i lusim planti milian dola long takis em ol foran logging kampani blong Asia ino save baem igo long gavman.
tpi_Latn zho_Hans tpi_Latn tpi_Latn tpi_Latn tpi_Latn